รัฐบาลไทย-ข่าวทำเนียบรัฐบาล-ศบค.มท.ประสาน กทม. และสั่งการทุกจังหวัดดำเนินการตามข้อกำหนดฯ (ฉบับที่ 30) และคำสั่ง ศบค.ฉบับล่าสุด โดยเคร่งครัด พร้อมสร้างการรับรู้ทุกภาคส่วน เพื่อลดความเสี่ยงต่อการแพร่โรคโควิด-19
วันจันทร์ที่ 2 สิงหาคม 2564
ศบค.มท.ประสาน กทม. และสั่งการทุกจังหวัดดําเนินการตามข้อกําหนดฯ (ฉบับที่ 30) และคําสั่ง ศบค.ฉบับล่าสุด โดยเคร่งครัด พร้อมสร้างการรับรู้ทุกภาคส่วน เพื่อลดความเสี่ยงต่อการแพร่โรคโควิด-19
ศบค.มท.ประสาน กทม. และสั่งการทุกจังหวัดดําเนินการตามข้อกําหนดฯ (ฉบับที่ 30) และคําสั่ง ศบค. ฉบับล่าสุด โดยเคร่งครัด พร้อมสร้างการรับรู้ทุกภาคส่วน เพื่อลดความเสี่ยงต่อการแพร่โรคโควิด-19
วันนี้ (2 ส.ค.64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ราชกิจจานุเบกษาได้ประกาศใช้ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 30) ลงวันที่ 1 ส.ค. 64 และคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 11/2564 ลงวันที่ 1 ส.ค. 64 โดยมีผลตั้งแต่วันที่ 3 ส.ค. 64 กําหนดเขตพื้นที่สถานการณ์เป็นพื้นที่ควบคุมสูงสุดและเข้มงวด 29 จังหวัด พื้นที่ควบคุมสูงสุด 37 จังหวัด และพื้นที่ควบคุม 11 จังหวัด
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้ประสานกรุงเทพมหานคร และสั่งการไปยังผู้ว่าราชการจังหวัดทุกจังหวัดรับทราบและถือปฏิบัติตามข้อกําหนดฯ และคําสั่งฯ ดังกล่าว โดยเคร่งครัด พร้อมทั้งสร้างการรับรู้แก่ผู้ประกอบการ พนักงาน ผู้ให้บริการ ผู้รับบริการ ประชาชน และเจ้าหน้าที่ของรัฐที่เกี่ยวข้องทุกระดับว่า มาตรการตามข้อกําหนดดังกล่าวมีเจตนารมณ์เพื่อลดและจํากัดการเคลื่อนย้ายของประชาชน และการรวมกลุ่มของบุคคล เพื่อลดความเสี่ยงต่อการแพร่โรคติดเชื้อไวรัสโคโรนา 2019 (โควิด - 19) โดยสําหรับจังหวัดที่ได้ปรับระดับเขตพื้นที่สถานการณ์ขึ้นใหม่ตามคําสั่งฯ ให้เตรียมการด้านบุคลากร สถานที่ และประชาสัมพันธ์เพื่อแจ้งเตือนให้ประชาชนและเจ้าหน้าที่เตรียมความพร้อมเพื่อการดําเนินการตามมาตรการ ข้อห้าม และข้อปฏิบัติต่าง ๆ เป็นการล่วงหน้า โดยเฉพาะจังหวัดที่กําหนดเป็นพื้นที่ควบคุมสูงสุดและเข้มงวด
สําหรับพื้นที่ควบคุมสูงสุดและเข้มงวด ได้แก่ กรุงเทพมหานคร จังหวัดกาญจนบุรี ชลบุรี ฉะเชิงเทรา ตาก นครปฐม นครนายก นครราชสีมา นราธิวาส นนทบุรี ปทุมธานี ประจวบคีรีขันธ์ ปราจีนบุรี ปัตตานี พระนครศรีอยุธยา เพชรบุรี เพชรบูรณ์ ยะลา ระยอง ราชบุรี ลพบุรี สงขลา สิงห์บุรี สมุทรปราการ สมุทรสงคราม สมุทรสาคร สระบุรี สุพรรณบุรี และอ่างทอง ให้ดําเนินการ 1) ให้ประชาชนเลี่ยง จํากัด หรืองดเว้นภารกิจที่ต้องเดินทางออกนอกเคหสถานหรือที่พํานักโดยไม่จําเป็น เพื่อลดและจํากัดการเคลื่อนย้ายการเดินทาง กรณีมีความจําเป็นอย่างยิ่ง พึงใช้ความระมัดระวังในการป้องกันตนเองตามคําแนะนําของพนักงานเจ้าหน้าที่ และปฏิบัติตามมาตรการป้องกันโรคที่ทางราชการกําหนดอย่างเคร่งครัด 2) ห้ามบุคคลออกนอกเคหสถานในระหว่างเวลา 21.00 - 04.00 น. ของวันรุ่งขึ้น นับแต่วันที่ข้อกําหนดฯ ฉบับนี้ใช้บังคับจนถึงวันที่ 31 ส.ค. 64 กรณีบุคคลที่ได้รับการยกเว้นการห้ามออกนอกเคหสถานตามข้อกําหนด ให้แสดงบัตรประจําตัวประชาชน หรือบัตรแสดงตนอย่างอื่น และเอกสารรับรองความจําเป็น เอกสารเกี่ยวกับสินค้า บริการ การเดินทาง หรือหลักฐานอื่น ๆ ต่อพนักงานเจ้าหน้าที่ และในกรณีอื่น ๆ นอกเหนือจากบุคคลที่ได้รับการยกเว้น ให้ขอเอกสารรับรองความจําเป็นฯ ต่อพนักงานเจ้าหน้าที่ในพื้นที่ เช่น ผู้ใหญ่บ้าน กํานัน นายอําเภอ ผู้อํานวยการเขต หัวหน้าสถานีตํารวจ หรือผู้ได้รับแต่งตั้งเป็นพนักงานเจ้าหน้าที่ในพื้นที่ 3) ให้หัวหน้าส่วนราชการและหน่วยงานของรัฐสั่งการให้เจ้าหน้าที่และบุคลากรในความรับผิดชอบดําเนินมาตรการปฏิบัติงานนอกสถานที่ตั้งขั้นสูงสุดเต็มจํานวน และมุ่งเน้นการปฏิบัติงานหรือจัดกิจกรรมโดยวิธีการทางอิเล็กทรอนิกส์ให้มากที่สุด รวมทั้งให้งดการจัดกิจกรรมที่ส่งผลให้เกิดการรวมกลุ่มหรือเคลื่อนที่ของคนจํานวนมาก ในส่วนของภาคเอกชน ให้ทําความเข้าใจถึงความจําเป็นที่ต้องให้เจ้าหน้าที่และบุคลากรของสถานประกอบการ บริษัท ปฏิบัติตามมาตรการเช่นเดียวกัน 4) ให้ผู้ว่าราชการกรุงเทพมหานคร หรือผู้ว่าราชการจังหวัด โดยความเห็นชอบของคณะกรรมการโรคติดต่อกรุงเทพมหานคร หรือคณะกรรมการโรคติดต่อจังหวัด แล้วแต่กรณี พิจารณาดําเนินการตามกฎหมายว่าด้วยโรคติดต่อ เพื่อมีคําสั่งปิดสถานที่หรือกิจการที่มีความเสี่ยงตามที่กําหนดในข้อ 7 ของข้อกําหนดฯ (ฉบับที่ 28) ลงวันที่ 17 ก.ค. 64 ต่อเนื่องจนถึงวันที่ 31 ส.ค. 64 สําหรับร้านจําหน่ายอาหารหรือเครื่องดื่มที่ตั้งอยู่ในห้างสรรพสินค้า ศูนย์การค้า คอมมูนิตี้มอลล์ หรือสถานประกอบกิจการอื่นที่มีลักษณะคล้ายกัน สามารถเปิดดําเนินการได้จนถึงเวลา 20.00 น. เฉพาะการจําหน่ายในรูปแบบการสั่งอาหารหรือเครื่องดื่มผ่านการบริการขนส่งอาหาร (Food Delivery Service) เท่านั้น 5) พิจารณาจัดตั้งจุดตรวจ ด่านตรวจ หรือจุดสกัดในเส้นทางคมนาคม ข้ามเขตจังหวัด และการเดินทางออกนอกเขตพื้นที่ควบคุมสูงสุดและเข้มงวดไปยังพื้นที่อื่น เพื่อการตรวจคัดกรอง ชะลอ หรือสกัดกั้นการเดินทางของบุคคล โดยดําเนินการให้สอดคล้องกับจังหวัดพื้นที่รอยต่อให้เป็นไปด้วยความเรียบร้อย และความเหมาะสมของแต่ละจังหวัด และประชาสัมพันธ์ทําความเข้าใจกับเจ้าหน้าที่ประจําจุดตรวจ ด่านตรวจ หรือจุดสกัด รวมทั้งทําความเข้าใจกับประชาชนถึงความมุ่งหมายของมาตรการและกรณีข้อยกเว้นสําหรับบุคคลที่มีความจําเป็นอย่างยิ่งในการเดินทางข้ามเขตพื้นที่ควบคุมสูงสุดและเข้มงวดไปยังพื้นที่อื่น ทั้งนี้ การตรวจคัดกรองการเดินทางและมาตรการที่จะกําหนดขึ้นดังกล่าว ต้องไม่กระทบต่อการปฏิบัติหน้าที่ราชการหรือการดําเนินงานเพื่อประโยชน์สาธารณะของเจ้าหน้าที่ของรัฐหรือบุคคลที่เกี่ยวข้อง
สําหรับพื้นที่กรุงเทพมหานคร และจังหวัดปริมณฑล (นครปฐม นนทบุรี ปทุมธานี สมุทรปราการ และสมุทรสาคร) ในด้านมาตรการควบคุมแบบบูรณาการเร่งด่วนสําหรับสถานที่ กิจการ หรือกิจกรรมที่มีความเสี่ยง กลุ่มแรงงานก่อสร้างให้พิจารณาปรับมาตรการเพื่อให้พื้นที่หรือสถานที่ก่อสร้าง ดัดแปลง หรือรื้อถอนอาคาร สถานที่พักอาศัยชั่วคราวสําหรับแรงงาน งานก่อสร้างสําหรับอาคารประเภทอาคารขนาดใหญ่พิเศษ อาคารสูง อาคารขนาดใหญ่ อาคารที่อยู่อาศัยรวม อาคารสาธารณะตามกฎหมายว่าด้วยการควบคุมอาคาร หรือโครงการจัดสรรทุกประเภท ตามกฎหมายว่าด้วยการจัดสรรที่ดิน หรือโรงงานตามกฎหมายว่าด้วยโรงงาน และการเดินทางเคลื่อนย้ายแรงงานซึ่งได้เคยมีประกาศหรือคําสั่งให้ปิดสถานที่หรือหยุดดําเนินการ หรือเคยได้รับการผ่อนคลายแบบมีเงื่อนไข แต่สามารถควบคุมการแพร่ระบาดของโรคได้ตามมาตรฐานทางสาธารณสุข หรือได้ดําเนินการแก้ไขเพื่อให้สถานที่มีสภาวะที่ถูกสุขลักษณะแล้ว ให้เปิดหรือดําเนินการได้โดยใช้มาตรการป้องกันควบคุมโรคในพื้นที่เฉพาะ (Bubble and Seal) และมาตรการการเดินทางเคลื่อนย้ายระหว่างที่พักและสถานที่ทํางานภายใต้การกํากับควบคุม (Sealed Route) และให้พิจารณาผ่อนคลายมาตรการคัดกรองการเดินทางเข้าออกของแรงงานก่อสร้างที่เดินทางข้ามเขตจังหวัดในเส้นทางคมนาคมเข้าออกกรุงเทพมหานครและจังหวัดปริมณฑลให้สอดคล้องกับมาตรการผ่อนคลายมาตรการควบคุมและป้องกันการแพร่ระบาดในกลุ่มแรงงานก่อสร้างในเขตพื้นที่กรุงเทพมหานครและปริมณฑล
สําหรับทุกจังหวัด ให้เน้นย้ํา 1) สร้างการรับรู้ประชาชนปฏิบัติมาตรการ D-M-H-T-T-A อย่างเข้มข้น ได้แก่ รักษาระยะห่างระหว่างกัน ไม่พบปะหรือไปยังสถานที่ที่มีคนจํานวนมาก การสวมหน้ากากอนามัยอย่างถูกวิธี หมั่นล้างมือด้วยน้ําสบู่หรือเจลแอลกอฮอล์ล้างมือสม่ําเสมอ ตรวจวัดอุณหภูมิ ตรวจเชื้อโรคโควิด - 19 ใช้แอปหมอชนะ/ไทยชนะ ด้วยทุกกลไกในระดับพื้นที่ ทั้งกํานัน ผู้ใหญ่บ้าน ผู้นําชุมชน หอกระจายข่าว และเสียงตามสายในพื้นที่ 2) ห้ามจัดกิจกรรมที่มีความเสี่ยงต่อการแพร่โรค ห้ามจัดกิจกรรมซึ่งมีการรวมกลุ่มกันของบุคคลที่มีจํานวนรวมกันเกินกว่าที่กําหนดไว้ในข้อกําหนดฯ (ฉบับที่ 30) เว้นแต่ได้รับอนุญาตจากพนักงานเจ้าหน้าที่ หรือเป็นกิจกรรมที่ดําเนินการโดยพนักงานเจ้าหน้าที่ หรือเป็นกิจกรรมในพื้นที่ที่กําหนดให้เป็นสถานที่กักกันโรค โดยกรณีกิจกรรมรวมกลุ่มของบุคคลที่พนักงานเจ้าหน้าที่ให้จัดกิจกรรมได้ หากประสงค์จะจัดกิจกรรมในช่วงระยะเวลานี้ ให้ผู้รับผิดชอบการจัดกิจกรรมดังกล่าว ดําเนินการขออนุญาตต่อพนักงานเจ้าหน้าที่ เพื่อตรวจสอบและทบทวนมาตรการป้องกันโรคในการจัดกิจกรรมให้เหมาะสมกับห้วงเวลาและสถานการณ์ที่เปลี่ยนแปลงไป 3) มาตรการเพื่อการป้องกันและควบคุมการแพร่ระบาดในกลุ่มแรงงานก่อสร้างทั่วราชอาณาจักร ให้ทุกจังหวัด (ยกเว้นกรุงเทพมหานคร และจังหวัดปริมณฑล) พิจารณานํามาตรการป้องกันและควบคุมโรคในพื้นที่เฉพาะ (Bubble and Seal) และมาตรการการเดินทางเคลื่อนย้ายระหว่างที่พักและสถานที่ทํางานภายใต้การกํากับควบคุม (Sealed Route) มาใช้บังคับ และ 4) มาตรการเพื่อการป้องกันและควบคุมการแพร่ระบาดในกลุ่มแรงงานในสถานประกอบกิจการหรือโรงงาน ให้พิจารณานํามาตรการป้องกันและควบคุมโรคในพื้นที่เฉพาะ (Bubble and Seal) และมาตรการการเดินทางเคลื่อนย้ายระหว่างที่พักและสถานที่ทํางานภายใต้การกํากับควบคุม (Sealed Route) มาใช้บังคับ
นอกจากนี้ ให้ผู้ว่าราชการจังหวัดวางระบบ ประสานกับหน่วยงานที่เกี่ยวข้อง รวมทั้งมอบหมาย ศปก.จังหวัด ศปก.อําเภอ ศปก.องค์กรปกครองส่วนท้องถิ่น กํานัน ผู้ใหญ่บ้าน เพื่อกํากับการปฏิบัติตามมาตรการ ประกาศ หรือคําสั่งจังหวัดให้เกิดผลเป็นรูปธรรม และกรณีคณะกรรมการโรคติดต่อกรุงเทพมหานคร หรือคณะกรรมการโรคติดต่อจังหวัด ได้มีมติให้ออกประกาศหรือคําสั่ง ให้ส่งประกาศหรือคําสั่งให้ ศบค.มท. ทราบโดยเร็ว เพื่อรายงานสํานักเลขาธิการคณะรัฐมนตรีประกาศในราชกิจจานุเบกษาต่อไป รวมทั้งประชาสัมพันธ์ให้ประชาชนและผู้มีส่วนเกี่ยวข้อง ได้รับทราบประกาศหรือคําสั่งโดยทั่วกัน